ananddey/assamese-wiki-corpus huggingface dataset:
অমৃতা আইয়াৰ

অমৃতা আইয়াৰ (জন্ম: ১৪ মে' ১৯৯৪) এগৰাকী ভাৰতীয় অভিনেত্ৰী, যিয়ে প্ৰধানকৈ তামিল আৰু তেলুগু চলচ্চিত্ৰত অভিনয় কৰে। তেওঁৰ প্ৰথম মুখ্য ভূমিকাৰ চলচ্চিত্ৰ আছিল তামিল ছবি পদাইভীৰণ (২০১৮)। তাৰ পাছত তেওঁ বিগিল (২০১৯), লিফ্‌ট (২০২১) আদি তামিল আৰু ৰেড (২০২১), হনু মান (২০২৪) আদি তেলুগু চলচ্চিত্ৰত অভিনয় কৰিছে।

২০২৪ চনৰ তেলুগু চলচ্চিত্ৰ হনু মান-এ বহু বক্স–অফিচ ৰেকৰ্ড ভাঙিবলৈ সক্ষম হৈছিল। এই ছবিখনে ৰো অধিক আহৰণ কৰে,

জীৱনৰ প্ৰাথমিক অৱস্থা

১৯৯৪ চনৰ ১৪ মে' তাৰিখে চেন্নাইৰ এটা তামিলভাষী পৰিয়ালত অমৃতা আইয়াৰৰ জন্ম হৈছিল। তেওঁৰ লালন–পালন কৰ্ণাটকৰ বেংগালুৰুত হৈছিল। তেওঁ বেংগালুৰুৰ এন.এইচ.আৰ. বিদ্যালয়ত শিক্ষাগ্ৰহণ কৰে আৰু পাছত বেংগালুৰুৰ ছেণ্ট জ’জেফছ কলেজ অৱ কমাৰ্চৰপৰা বাণিজ্য শাখাত স্নাতক ডিগ্ৰী লাভ কৰে।

কেৰিয়াৰ

তেওঁ মুখ্য অভিনেত্ৰী হিচাপে প্ৰথম উপস্থিত হয় পদাইভীৰণ (২০১৮) ছবিখনত, য’ত তেওঁৰ সংগী অভিনেতা আছিল বিজয় এসুদাছ। দ্য হিন্দুৰ এখন সমালোচনাত উল্লেখ কৰা হৈছিল যে “অমৃতাই নিজৰ ভূমিকালৈ যথোপযুক্ত ৰূপত খাপ খাই যায়”।

তাৰ পিছত তেওঁ বিজয় এণ্টনিৰ বিপৰীতে কালী (২০১৮) ছবিত মুখ্য ভূমিকাত অভিনয় কৰে।

২০১৯ চনত তেওঁ কন্নড় ভাষাৰ গ্ৰামায়ণ ছবিৰ জৰিয়তে অভিষেক কৰিবলগীয়া হৈছিল, কিন্তু COVID–19-ৰ সময়ত নিৰ্মাতাৰ মৃত্যু ঘটাত প্ৰজেক্টটো স্তব্ধ হয়।

তেওঁ বিগিল (২০১৯) ছবিত তামিলনাডু মহিলাৰ ফুটবল দলৰ অধিনায়ক "থেন্দ্ৰাল"ৰ ভূমিকা পালন কৰে, য’ত তেওঁৰ সংগী অভিনেতা আছিল বিজয়।

২০২১ চনত তেওঁ তেলুগু ছবি ৰেডত ৰাম প’থিনেনিৰ লগত অভিনয় কৰে।

তেওঁৰ ২০২১ চনৰ দ্বিতীয় মুক্তিপ্ৰাপ্ত ছবি আছিল ৱানাক্কাম দা মাপ্পিলেই, যি Sun NXT-ৰ জৰিয়তে মুক্তি লাভ কৰিছিল। তাৰ পিছত মুক্তি পায় লিফ্‌ট, যি শেহতীয়াকৈ Disney+ Hotstar-ত মুক্তি পায়।

২০২২ চনৰ তেওঁৰ একমাত্ৰ মুক্তিপ্ৰাপ্ত ছবি আছিল কফি উইথ কাৰ্ধল, য’ত তেওঁৰ সংগী অভিনেতা আছিল জয়।

পছন্দৰ জীয়া ছবিৰ পাছত, তেওঁ তেলুগু সুপাৰহিৰ' ছবি হনু মানত তেজা সাজাৰ বিপৰীতে অভিনয় কৰে। লগতে তেওঁ তামিল–তেলুগু দ্বিভাষিক এখন নাম নথকা ছবিত টিজে আৰুনাচলামৰ বিপৰীতেও অভিনয় কৰিছে। হনু মান ছবিখন ১২ জানুৱাৰী ২০২৪ত মুক্তি পায়।

বাহ্যিক সংযোগ

তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
পাতিকাউৰী

পাতিকাউৰী (, বৈজ্ঞানিক নাম : Corvus splendens) কউৰী পৰিয়াল (Corvidae)-ৰ এটা চৰাই। ই প্ৰকৃততে এছিয়াৰ স্থানীয় চৰাই কিন্তু মাল পৰিবহণৰ জাহাজৰ জড়িয়তে বিয়পি পৰাৰ ফলত বৰ্তমান পৃথিৱীৰ বহু ঠাইত কাউৰী দেখা পোৱা যায়। ইয়াৰ কপাল, মুকুট, ডিঙি আৰু বুকু উপৰিভাগৰ বৰণ ক’লা। আনহাতে ডিঙি আৰু বুকু পাতল ধূসৰ-বাদামী ৰঙৰ। ডেউকা, ঠেং আৰু ভৰি ক’লা। ঠাই বিশেষে পাতিকাউৰীৰ বিলৰ আকাৰ আৰু গাৰ ৰঙৰ তাৰতম্য দেখা যায়।

শ্ৰেণীবিভাজন

ফৰাচী পক্ষীবিজ্ঞানী লুইছ পিয়েৰ ভিয়েলোট (Louis Pierre Vieillot)য়ে বংগত সংগ্ৰহ কৰা এটা নমুনাৰ ভিত্তিত ১৮১৭ চনত আনুষ্ঠানিকভাৱে পাতিকাউৰীৰ প্ৰজাতিৰ বৰ্ণনা কৰা হৈছিল। ইয়াৰ বৈজ্ঞানিক নামৰ 'splendens' অংশটো লেটিন ভাষাৰ splendens, splendentis অৰ্থাৎ "উজ্জ্বল (brilliant)" বা "জিলিকি থকা (glittering)"ৰ পৰা আহিছে।

তথ্যউৎস

শ্ৰেণী:কাউৰী
মাই ভাগি

মাই ভাগি (সিন্ধী: مائي ڀاڳي , আনুমানিক ১৯২০ – ৭ জুলাই ১৯৮৬) এগৰাকী সিন্ধী লোক-গায়িকা আৰু সংগীতজ্ঞ৷

প্ৰাৰম্ভিক জীৱন আৰু কেৰিয়াৰ

১৯২০ চনত সিন্ধ প্ৰদেশৰ থৰৰ মিথিত মাই ভাগিৰ জন্ম হয়। থৰ মৰুভূমিৰ এখন গাঁৱত তেওঁ ডাঙৰ-দীঘল হৈছিল। তেওঁৰ পিতৃৰ নাম ৱানহ্যুন ফকিৰ আৰু মাকৰ নাম খাদিজা মগনহাৰ। তেওঁৰ পিতৃ-মাতৃ দুয়োজনেই সেই সময়ত সেই অঞ্চলৰ পৰিচিত গায়ক আছিল।

মাই ভাগিৰ সম্পূৰ্ণ তথ্যচিত্ৰ জনপ্ৰিয় সিন্ধী সংগীত ৱেবছাইট 'মিডিয়া মিউজিক মেনিয়া'ত পঢ়িব পাৰি

বঁটা আৰু স্বীকৃতি

১৯৮১ চনত পাকিস্তানৰ ৰাষ্ট্ৰপতিৰ দ্বাৰা প্ৰাইড অৱ পাৰফৰমেন্স বঁটা।
শ্বাহ আব্দুল লতিফ ভিত্তাই বঁটা৷
সচল সৰ্মাষ্ট বঁটা৷

তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী
ড্ৰিগলাম নামঝা

ড্ৰিগলাম নামঝা (; তিব্বতী: སྒྲིག་ལམ་རྣམ་གཞག་; ৱাইলি: sgrig lam rnam gzhag) হৈছে ভূটানৰ আনুষ্ঠানিক শিষ্টাচাৰ আৰু সাজ-পোছাক সংহিতা বা পৰিধান বিধি। ইয়াত নাগৰিকে ৰাজহুৱা স্থানত কেনে ধৰণৰ সাজ-পোছাক পৰিধান কৰিব লাগে আৰু তাৰ লগতে আনুষ্ঠানিক পৰিৱেশত কেনে আচৰণ কৰিব লাগে সেই বিষয়েও নিয়ন্ত্ৰণ কৰে। ইয়াৰ উপৰিও ই শিল্প আৰু স্থাপত্যৰ দৰে কেইবাটাও সাংস্কৃতিক সম্পদকো নিয়ন্ত্ৰণ কৰে। ইংৰাজীত ড্ৰিগলামৰ অৰ্থ হৈছে "ক্ৰম, অনুশাসন, ৰীতি-নীতি, নিয়ম, ব্যৱস্থা" আৰু নামঝাৰ অৰ্থ হৈছে "ব্যৱস্থা",ঙাৱাং নামগ্যাল প্ৰথমজন ঝাবদ্ৰুং ৰিনপোচে, দীঘল দাড়ি থকাতিব্বতী লামা আৰু সামৰিক নেতা যিজনে ভূটানক কেৱল ৰাজনৈতিকভাৱেই নহয়, সাংস্কৃতিকভাৱেও একত্ৰিত কৰিব বিচাৰিছিল। তেওঁ ভূটানৰ বৈশিষ্ট্যপূৰ্ণ মঠ-দুৰ্গ জোং আদি স্থাপত্যৰ বাবে নিৰ্দিষ্ট নিৰ্দেশনা স্থাপন কৰিছিল। তেওঁ চেচু "জিলা উৎসৱ"ৰ বহু পৰম্পৰা যেনে চাম নৃত্য প্ৰতিষ্ঠা কৰিছিল। তেওঁৰ ইচ্ছা আৰু উৎসাহতে এই নিৰ্দেশনাসমূহ সংহিতাকৰণ কৰা হৈছিল যাতে এই বোৰে স্বকীয়ভাৱে-ভূটানী সকলৰ পৰিচয় উত্থানত উৎসাহিত কৰিব পাৰে।
১৯৮৯ চনত চৰকাৰে সাজপাৰ বিধিৰ মান উন্নীত কৰি স্বইচ্ছাৰে পিন্ধাৰ ঠাইত সাজ-পোছাক সংহিতা বাধ্যতামূলক কৰে। তাৰ পিছত সকলো নাগৰিকে ব্যৱসায়ীক কামকাজৰ সময়ছোৱাত ৰাজহুৱা স্থানত এই সাজপাৰ বিধি পালন কৰাতো বাধ্যতামূলক হ'ল।

সাজপাৰ

up=1.3|

স্থাপত্য

ড্ৰিগলাম নামঝাই ভূটানৰ ধৰ্মীয়, সামৰিক, প্ৰশাসনিক আৰু সামাজিক কেন্দ্ৰ নিৰ্মাণৰ পৰম্পৰাগত নিয়মসমূহ সংহত কৰে, যিবোৰক জং নামৰ দুৰ্গসমূহত একত্ৰিত কৰা হয়। কোনো পৰিকল্পনা তৈয়াৰ কৰা নহয় আৰু ইয়াৰ নিৰ্মাণত নখৰ অনুমতিও দিয়া নহয়। এজন অনুপ্ৰাণিত লামাৰ নিৰ্দেশনাত নাগৰিকে ৰাষ্ট্ৰৰ প্ৰতি তেওঁলোকৰ কৰ বাধ্যবাধকতাৰ অংশ হিচাপে জং নিৰ্মাণ কৰে। শেহতীয়াকৈ ১৯৯৮ চনত ডিক্ৰী অনুসৰি এক আদেশৰ জৰিয়তে নিৰ্দিষ্ট কৰা হৈছিল যে সকলো ভবন বিভিন্ন ৰঙৰ কাঠৰ আগফাল, সৰু সৰু খাৰুৱা খিৰিকী আৰু ঢালযুক্ত ছাদসহ নিৰ্মাণ কৰিব লাগিব।

তথ্য সূত্ৰ
গৰমা কুঁৱৰী

গৰমা কুঁৱৰী অসম বুৰঞ্জীৰ ওপৰত আধাৰিত নৱকান্ত বৰুৱাৰ এখন উপন্যাস। অসম প্ৰকাশন পৰিষদে প্ৰকাশ কৰা উপন্যাসখন প্ৰথম প্ৰকাশ হৈছিল ১৯৮৪ চনৰ ডিচেম্বৰত।

উদ্ধৃতি

"ব্যাকৰণ শিক্ষা নহ'লে মানুহৰ চিন্তাই গঢ় ল'ব নোৱাৰে। বাছা, পাণিনিৰ অষ্টাধ্যায়ী মই পঞ্চম বেদ বুলি ভাবোঁ"
"ৰজা দশৰথৰ মৃত্যু ভাৰ্যাৰ কাৰণ, ৰামচন্দ্ৰৰো ভাৰ্যাৰ নিমিত্তেই দুখ, মৃগঃ কুত্ৰ হিৰন্ময়ঃ?"
"ইন্দ্ৰ সলনি হয়, শচী একেই থাকে"
"জীয়াই থাকিলে ৰজা য'ত থাকে সেয়েই নগৰ আৰু মৰিলে পুথাও পুলিনৰ ঠাই ছেৰায়দয়"

উৎস

শ্ৰেণী:অসমীয়া উপন্যাস
শ্ৰেণী:অসমীয়া গ্ৰন্থ
ৰুমাৰ উইলিছ

ৰুমাৰ গ্লেন উইলিছ (ইংৰাজী: Rumer Glenn Willis; জন্ম: ১৬ আগষ্ট, ১৯৮৮) এগৰাকী আমেৰিকান অভিনেত্ৰী। অভিনেতা ব্ৰুচ উইলিছ আৰু অভিনেত্ৰী ডেমি মূৰৰ জ্যেষ্ঠ কন্যা ৰুমাৰে তেওঁৰ মাতৃৰ বিপৰীতে নাও এণ্ড দেন (১৯৯৫) নামৰ ড্ৰামাখনৰ জৰিয়তে অভিনয় জীৱনৰ পাতনি মেলে। ইয়াৰ পিছত তেওঁ ষ্ট্ৰিপটিজ (১৯৯৬), হষ্টেজ (২০০৫), দ্য হাউচ বানি (২০০৮), চৰ’ৰিটি ৰো (২০০৯), আৰু ৱান্স আপন এ টাইম ইন হলিউড (২০১৯) আদি ছবিত অভিনয় কৰে। তেওঁ ছি ডব্লিউৰ টিন ড্ৰামা ধাৰাবাহিক ৯০২১০ত (২০০৯–২০১০) গিয়া মেনেটি আৰু ফক্স মিউজিকেল ড্ৰামা ধাৰাবাহিক এম্পায়াৰত (২০১৭–২০১৮) টৰী এশ্বৰ চৰিত্ৰত অভিনয় কৰিছিল। উইলিছে এ বি চিৰ নৃত্য প্ৰতিযোগিতামূলক টেলিভিছন ধাৰাবাহিক ডান্সিং উইথ দ্য ষ্টাৰ্ছৰ ২০তম ছিজনত জয়লাভ কৰিছিল, আৰু ২০১৫ চনৰ ২১ ছেপ্টেম্বৰত চিকাগো সংগীতমৰ্মীত ৰক্সি হাৰ্ট হিচাপে ব্ৰডৱে থিয়েটাৰত আত্মপ্ৰকাশ কৰিছিল।

প্ৰাৰম্ভিক জীৱন

১৯৮৮ চনৰ ১৬ আগষ্টত কেণ্টাকীৰ পাডুকাৰ ৱেষ্টাৰ্ণ বেপ্টিষ্ট হাস্পতালত ৰুমাৰ গ্লেন উইলিছৰ জন্ম হৈছিল। সেই সময়ত তেওঁৰ পিতৃ ব্ৰুচ উইলিছে ইন কাণ্ট্ৰী ছবিৰ দৃশ্যগ্ৰহণ কৰি আছিল। লেখক ৰুমাৰ গডেনৰ নামেৰে তেওঁৰ নামকৰণ কৰা হৈছিল। তেওঁৰ মাতৃ অভিনেত্ৰী ডেমি মুৰে তেওঁৰ জন্মৰ মুহূৰ্ত ভিডিঅ' ৰেকৰ্ডিং কৰিবলৈ এজন কেমেৰামেন নিয়োগ কৰিছিল। তেওঁৰ দুগৰাকী কনিষ্ঠ ভগ্নী আছে— স্কাউট লাৰু উইলিছ (জন্ম ১৯৯১) আৰু লালুলা বেল উইলিছ (জন্ম ১৯৯৪)। ইয়াৰ উপৰি মডেল এমা হেমিঙৰ সৈতে পিতৃৰ বিবাহৰ সূত্ৰে তেওঁৰ দুগৰাকী সতীয়া ভগ্নী আছে, যাৰ জন্ম ২০১২ চনৰ এপ্ৰিল আৰু ২০১৪ চনৰ মে' মাহত হৈছিল।

আইডাহোৰ হেইলীত ডাঙৰ-দীঘল হোৱা উইলিছে মিছিগানৰ ইণ্টাৰলোচেন আৰ্টছ একাডেমীত নাম ভৰ্তি কৰিছিল। ২০০৪ চনৰ জানুৱাৰীত তেওঁ কেলিফৰ্ণিয়াৰ লছ এঞ্জেলছৰ ৱাইল্ডউড চেকেণ্ডাৰী স্কুলত নাম ভৰ্তি কৰে।

ব্যক্তিগত জীৱন

২০২০ চনৰপৰা ২০২৪ চনলৈ উইলিছৰ গায়ক ডেৰেক ৰিচাৰ্ড থমাছৰ সৈতে সম্পৰ্ক আছিল।
২০২৩ চনৰ ১৮ এপ্ৰিলত তেওঁ এগৰাকী কন্যা সন্তানৰ জন্ম দিয়ে।

তথ্যসূত্ৰ

বাহ্যিক সংযোগ

Rumer Willis at Miss USA 2014

শ্ৰেণী:আমেৰিকান অভিনয় শিল্পী
ভানুমতী (গোহাঞিবৰুৱা)

ভানুমতীৰ সংস্কৰণসমূহৰ ভিতৰত আছে:
ভানুমতী, অসম প্ৰকাশন পৰিষদৰ দ্বাৰা প্ৰকাশিত

শ্ৰেণী:উপন্যাস
শ্ৰেণী:পদ্মনাথ গোহাঞি বৰুৱাৰ সাহিত্যকৰ্ম
শ্ৰেণী:ভানুমতী
শ্ৰেণী:সংস্কৰণ পৃষ্ঠা
শ্ৰেণী:১৮৯০ চনৰ সাহিত্যকৰ্ম
শ্ৰেণী:১৮৯১ চনৰ সাহিত্যকৰ্ম
দূৰণীৰ ৰঙ

দূৰণীৰ ৰঙ ১৯৭৯ত মুক্তিপ্ৰাপ্ত জন্‌ছ মহলীয়া পৰিচালিত আৰু প্ৰযোজিত এখন ক’লা-বগা অসমীয়া ছবি। পুণেৰ ফিল্ম এণ্ড টেলিভিচন ইঞ্চিটিটিউটৰ পৰিচালনা বিভাগৰ সদ্যোত্তীৰ্ণ মহলীয়াৰ এইখন প্ৰথম পৰিচালিত ছবি আছিল। ছবিখনৰ কাষ্টিঙত কাহিনী, সংলাপ, চিত্ৰনাট্য আৰু সম্পাদনাত ব্যক্তিবিশেষৰ নাম প্ৰকাশ কৰাৰ সলনি জনৈক বুলিহে উল্লেখ কৰিছিল। দূৰণীৰ ৰঙৰ প্ৰিমিয়াৰ শ্বো গুৱাহাটীৰ মেঘদূত পিকচাৰ পেলেচত অনুষ্ঠিত হৈছিল।

কাহিনীৰ সাৰাংশ

অসীম দত্তই এটা স্পিনিং মিলত সহকাৰী প্ৰবন্ধক হিচাপে চাকৰি পালে। তাত গৈ তেওঁ পালে এজন দুৰ্নীতি পৰায়ণ প্ৰবন্ধক ভৱেন্দ্ৰ বৰঠাকুৰক আৰু এজনী দায়িত্ব-জ্ঞানহীন কৰ্মচাৰী জুৰিক। এদিন জুৰিয়ে অতি গুৰুত্বপূৰ্ণ নথি হেৰুৱাই পেলোৱাত অসীম খঙত টিঙিৰিতুলা হ’ল। পিছত তেওঁ উপলব্ধি কৰিলে যে তেওঁৰ ডাঙৰ ভুল হ’ল। কাৰণ তেওঁ জানিব পাৰিলে যে সেই নথিবোৰ নষ্ট কৰি পেলাইছিল অন্য এজনী কৰ্মচাৰী সুনীতাই। অসীমে জুৰিৰ ওচৰত ক্ষমা বিচাৰিলে। এনেকৈ দুয়োৰো মাজত প্ৰেমৰ সূত্ৰপাত হ’ল।

অভিনয় শিল্পী

নিপন গোস্বামী (অসীম দত্ত,)
পূৰ্ণিমা পাঠক (জুৰি)
তচদ্দুক ইউচুফ (ভৱেন্দ্ৰ বৰঠাকুৰ)
ৰূপজ্যোতি দাস (শীলা)
চন্দ্ৰধৰ গোস্বামী
সুৰেন গোস্বামী
বিজু ফুকন
অৰুণ নাথ
কুলেন গোস্বামী
জুনু বৰুৱা
উদয় শইকীয়া
ঘনশ্যাম বৰা
ক্ষীতিশ কাকতি
দেবেন শৰ্মা
দেবেন শইকীয়া আদি।

তথ্য উৎস

বাহ্যিক সংযোগ

ইউটিউৱত 'দূৰণীৰ ৰঙ'

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭৯ বৰ্ষৰ চলচ্চিত্ৰ
এলেন গিঞ্চবাৰ্গ

এলেন গিন্সবাৰ্গ আমেৰিকাত বিট আন্দোলনৰ কবি। তেওঁৰ জন্ম ১৯২৬ চনৰ ৩ জুন; মৃত্যু ১৯৯৭ চনৰ ৪ মে।

সাহিত্যকৃতি

আউল অ্যাণ্ড অদাৱ পোয়েমস
ক্যাডিশ অ্যাণ্ড অদাৰ পোয়েমস
এম্পটি মিৱৱ
ৰিয়ালিটি স্যাণ্ডউইচেস
দি য়েজ লেটাৰ্স
প্ল্যানেট নিউজ
ফাৰ্সট ব্লুজ
দি গেটস অব ৰ্যাথ
দি ফল অফ আমেৰিকা
আয়ৰন হৰ্স
স্যাড ডাষ্ট
মাইণ্ড ব্ৰেথস
প্লুটোনিয়াম ওড
কলেকটেড পোয়েমস
হৌয়াইট শ্ৰাউড
কসমোপলিটান গ্ৰিটিংস
হাউল অ্যানোটেটেড
ইলুমিনেটেড পোয়েমস
সেলেকটেড পোয়েমস
ডেথ অ্যাণ্ড ফেম
ডেলিবাৰেট প্ৰোজ
দি বুক অফ মাৰৰ্টিয়াৰডম অ্যাণ্ড আৰ্টিফিস
লেটাৰ্স অফ এলেন গিন্সবাৰ্গ
সেলেকটেড লেটাৰ্স অফ এলেন গিন্সবাৰ্গ অ্যাণ্ড গ্যাৰি স্নাইডাৰ

লগতে চাওক

গেৰী স্নাইডাৰ
লৰেঞ্চ ফেৰলিংঘেট্টি
গ্ৰেগোৰি কোৰসো
উইলিয়াম বাৰোজ
জ্যাক কেৰুয়াক

তথ্য সংগ্ৰহ

ব্যাৰি মাইলসৰ গিন্সবাৰ্গ এ বায়োগ্ৰাফি
বিল মৰগ্যানৰ সেলিব্ৰেট মাইসেল্ফ: দি সামহোয়াট প্ৰায়ৱেট লাইফ অব এলেন গিন্সবাৰ্গ
জোনা ৰাসকিনৰ আমেৰিকান স্কিঞ: এলেন গিন্সবাঘফস হাউল অ্যাণ্ড মেকিং অফ দি বিট জেনাৰেশন

বাহ্যিক সংযোগ

এলেন গিন্সবাৰ্গ ট্ৰাষ্ট
এলেন গিন্সবাঘফৰ জীৱনী
এলেন গিন্সবাৰ্গ আৰু ভাৰত
লণ্ডনত গিন্সবাৰ্গ

শ্ৰেণী:আমেৰিকান কবি
শ্ৰেণী:সাহিত্য আন্দোলন
শ্ৰেণী:আমেৰিকা যুক্তৰাষ্ট্ৰৰ ব্যক্তি
কিৰণ নাদৰ কলা সংগ্ৰহালয়

কিৰণ নাদৰ কলা সংগ্ৰহালয় কিৰণ নাদৰ কলা সংগ্ৰহালয় নতুন দিল্লী আৰু নয়ডাত অৱস্থিত এটা ব্যক্তিগত আধুনিক আৰু সমকালীন কলা সংগ্ৰহালয়। ২০১০ চনত স্থাপিত এইটো ভাৰতৰ প্ৰথম আধুনিক আৰু সমসাময়িক শিল্পকলাৰ প্ৰতি সমৰ্পিত ব্যক্তিগত সংগ্ৰহালয়।

ইতিহাস

শিৱ নাদৰ ফাউণ্ডেশ্যনৰ পৃষ্ঠপোষকতাত নিৰ্মাণ কৰা এই সংগ্ৰহালয়টো নয়ডাৰ এইচ চি এল টেকন'লজীছৰ চৌহদত নিৰ্মিত এটা গেলেৰী হিচাপে আৰম্ভ হৈছিল। তেওঁলোকে ২০১০ চনৰ জানুৱাৰী মাহত মুকলি দুৱাৰ শীৰ্ষক প্ৰদৰ্শনীৰে ইয়াৰ দুৱাৰ জনসাধাৰণৰ বাবে মুকলি কৰে। এই প্ৰদৰ্শনীত যোৱা দুটা দশকৰ সুপৰিচিত শিল্পী কিৰণ নাদৰৰ অসাধাৰণ কৰ্মৰাজী সন্নিবিষ্ট কৰা হৈছে।

এবছৰৰ পিছত কিৰণ নাদৰ কলা সংগ্ৰহালয় ছাকেট জিলা কেন্দ্ৰৰ চাউথ ক'ৰ্ট মললৈ স্থানান্তৰিত কৰা হৈছিল, যাৰ উদ্বোধন টাইম আনফোল্ডেড প্ৰদৰ্শনীৰে হৈছিল আৰু য'ত ৫০ জন শিল্পীৰ শিল্পকৰ্ম প্ৰদৰ্শিত হৈছিল। ২০১৯ চনত ডেভিদ এডজায়েক ইন্দিৰা গান্ধী আন্তঃৰাষ্ট্ৰীয় বিমানবন্দৰৰ ওচৰৰ কিৰণ নাদৰ কলা সংগ্ৰহালয়ৰ বাবে ৯,৩০০ মিটাৰ বৰ্গফুট (১ লাখ বৰ্গফুট) জুৰি এটা নতুন অট্টালিকাৰ ডিজাইন কৰিবলৈ দিয়া হয়, য'ত আছে অস্থায়ী প্ৰদৰ্শনী আৰু কলা সংগ্ৰহৰ ঘূৰ্ণনশীল প্ৰদৰ্শনৰ বাবে ১১টা গেলেৰী।

প্ৰসংগ

শ্ৰেণী:উত্তৰ প্ৰদেশৰ সংগ্ৰহালয়
শ্ৰেণী:দিল্লীৰ সংগ্ৰহালয়
শ্ৰেণী:ভাৰতভিত্তিক সাংস্কৃতিক সংগঠন
শ্ৰেণী:ভাৰতৰ কলা সংগ্ৰহালয় আৰু গেলাৰী
উন্মুক্ত প্ৰৱেশাধিকাৰ সপ্তাহ

time=5:44|
]] আছে

উন্মুক্ত প্ৰৱেশাধিকাৰ সপ্তাহ বা অʼপেন এক্সেছ সপ্তাহ হৈছে উন্মুক্ত প্ৰৱেশাধিকাৰ আৰু ইয়াৰ আনুষংগিক বিষয়সমূহৰ ওপৰত গুৰুত্ব আৰোপ কৰাৰ লক্ষ্যৰে উদযাপিত এটি বাৰ্ষিক পাণ্ডিত্যপূৰ্ণ যোগাযোগৰ অনুষ্ঠান। বিশ্বজুৰি বহুতো স্থানত অক্টোবৰ মাহৰ শেষ সপ্তাহজুৰি অনলাইন আৰু অফলাইন উভয়তে এই অনুষ্ঠানটি আয়োজিত হয়। সাধাৰণ কাৰ্য্যকলাপসমূহৰ ভিতৰত আলোচনা, চেমিনাৰ, চিম্পʼজিয়াম, বা উন্মুক্ত প্ৰৱেশাধিকাৰ আদেশ (Open-access mandate) বা উন্মুক্ত প্ৰৱেশাধিকাৰৰ অন্যান্য মাইলৰ খুঁটিৰ ঘোষণা আদি অন্তৰ্ভুক্ত। উদাহৰণস্বৰূপে, ৰয়েল ছ'চাইটিয়ে ২০১১ চনৰ উন্মুক্ত প্ৰৱেশাধিকাৰ সপ্তাহত, ১৬৬৫ চনৰপৰা ১৯৪১ চনলৈকে তেওঁলোকৰ আৰ্কাইভৰ ডিজিটেলাইজড বেকফাইলসমূহ মুকলি কৰিব বুলি ঘোষণা কৰিছিল।

ইতিহাস

উন্মুক্ত প্ৰৱেশাধিকাৰ সপ্তাহৰ শিপা বিয়পি আছে, ২০০৭ চনৰ ১৫ ফেব্ৰুৱাৰী তাৰিখে ৰাষ্ট্ৰীয় উন্মুক্ত প্ৰৱেশাধিকাৰ কাৰ্যক্ৰম দিৱসত, যিটো সমগ্ৰ আমেৰিকাত ষ্টুডেণ্টছ ফৰ ফ্ৰী কালচাৰ আৰু এলায়েন্স ফৰ টেক্সপেয়াৰ এক্সেছৰদ্বাৰা আয়োজিত। ২০০৮ চনত ১৪ অক্টোবৰ তাৰিখটোক উন্মুক্ত প্ৰৱেশাধিকাৰ দিৱস হিচাপে নিৰ্ধাৰণ কৰা হয় আৰু এই অনুষ্ঠান বিশ্বব্যাপী পালন কৰা হয়। ২০০৯ চনত এই অনুষ্ঠানটো ১৯–২৩ অক্টোবৰৰপৰা এসপ্তাহলৈ সম্প্ৰসাৰিত কৰা হয়। ২০১০ চনত ই ১৮–২৪ অক্টোবৰৰপৰা অনুষ্ঠিত হৈছিল। ২০১১ চনৰপৰা প্ৰতি বছৰে অক্টোবৰ মাহৰ শেষ সপ্তাহজুৰি এই অনুষ্ঠানটি আয়োজিত হৈ আছে।

বিষয়-বস্তু

প্ৰথম বছৰবোৰত উন্মুক্ত প্ৰৱেশাধিকাৰ সপ্তাহ উদ্‌যাপন কৰা সংস্থাসমূহে নিজৰ নিজৰ বিষয়-বস্তু নিৰ্ধাৰণ কৰিছিল। ২০১২ চনৰপৰা বিশ্ব বেংকত অনুষ্ঠিত হোৱা সংশ্লিষ্ট কিক-অফ অনুষ্ঠানত এটা 'অফিচিয়েল' থিম স্থাপন কৰা হৈছিল আৰু বিশেষ মনোযোগ লাভ কৰিছিল।

২০১২: "অবিকল্পিতক উন্মুক্ত প্ৰৱেশাধিকাৰলৈ সংহতি কৰা" (Set the default to open access)
২০১৩: "প্ৰভাৱ পুনৰ সংজ্ঞায়িত কৰা" (Redefining impact)
২০১৪: "উন্মুক্ত প্ৰজন্ম" (Generation Open)
২০১৫: "সহযোগিতাৰ বাবে উন্মুক্ত" (Open for Collaboration)
২০১৬: "কৰ্মত উন্মুক্ততা" (Open in Action)
২০১৭: "অপেন ইন অৰ্ডাৰ টু" (Open In Order To)
২০১৮: "মুক্ত জ্ঞানৰ বাবে সমতাপূৰ্ণ ভেটি নিৰ্মাণ কৰা" (Designing Equitable Foundations for Open Knowledge)
২০১৯: "কাৰ বাবে উন্মুক্ত? মুক্ত জ্ঞানত সমতা" (Open for Whom? Equity in Open Knowledge)
২০২০: "উদ্দেশ্যৰে মুকলি: গাঁথনিগত সমতা আৰু অন্তৰ্ভুক্তি গঢ়ি তোলাৰ বাবে ব্যৱস্থা গ্ৰহণ কৰা" (Open with Purpose: Taking Action to Build Structural Equity and Inclusion)
২০২১: “আমি জ্ঞান কেনেকৈ উন্মুক্ত কৰো সেয়া গুৰুত্বপূৰ্ণ: গাঁথনিগত সমতা গঢ়ি তোলা” (It Matters How We Open Knowledge: Building Structural Equity)
২০২২: "জলবায়ু ন্যায়ৰ বাবে মুকলি" (Open for Climate Justice)
২০২৩: "বাণিজ্যিকীকৰণৰ ওপৰত সম্প্ৰদায়" (Community over Commercialisation)
২০২৪: "বাণিজ্যিকীকৰণৰ ওপৰত সম্প্ৰদায়" (Community over Commercialisation)
২০২৫: "আমাৰ জ্ঞানৰ মালিক কোন?" (Who Owns Our Knowledge?)

অনুষ্ঠান

প্ৰতি বছৰৰ উন্মুক্ত প্ৰৱেশাধিকাৰ সপ্তাহৰ অনুষ্ঠানসমূহ উন্মুক্ত প্ৰৱেশাধিকাৰ ডাইৰেকটৰী আৰু উন্মুক্ত প্ৰৱেশাধিকাৰ সপ্তাহৰ ৱেবছাইটত লিপিবদ্ধ কৰা হয়।

লগতে চাওক

বিজ্ঞান উৎসৱ

তথ্য উৎস

বাহ্যিক সংযোগ

openaccessweek.org, a dedicated online platform for Open Access Week, sponsored by SPARC

International Open Access Week at the University of Porto (Presence at the OA International Site )
Open Access Week in France
Open Access Week 2013 at the University of Cape Town

শ্ৰেণী:গ্ৰন্থাগাৰ বিজ্ঞান
শ্ৰেণী:উন্মুক্ত প্ৰৱেশাধিকাৰ প্ৰকল্প
শ্ৰেণী:সজাগতা সপ্তাহ
ভাৰতী ছিয়াল

ভাৰতী ধীৰুভাই ছিয়াল এগৰাকী ভাৰতীয় ৰাজনীতিবিদ। তেওঁ ভাৰতীয় জনতা পাৰ্টিৰ সদস্য হিচাপে গুজৰাটৰ ভৱনগৰৰ পৰা ভাৰতীয় সংসদৰ নিম্ন সদন লোকসভালৈ নিৰ্বাচিত হৈছিল। ইয়াৰ পূৰ্বে ২০১২ চনত ভৱনগৰ জিলাৰ তালাজাৰ পৰা গুজৰাট বিধানসভালৈ নিৰ্বাচিত হৈছিল। পেছাত তেওঁ আয়ুৰ্বেদিক চিকিৎসক-পৰামৰ্শদাতা। গুজৰাটৰ কলি সম্প্ৰদায়ৰ। তেওঁ বিজেপিৰ এগৰাকী ৰাষ্ট্ৰীয় উপ-সভানেত্ৰী।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
নৰেশ টাইড

নৰেশ টাইড মিচিং জনগোষ্ঠীৰ অধিকাৰৰ বাবে আন্দোলন কৰা এগৰাকী মহান শ্বহীদ।

অৱদান

১৯৯৫ চনৰ ২১ এপ্ৰিল তাৰিখে উত্তৰ লখিমপুৰৰ বিলমুখ বা বৰবিল অঞ্চলত মিচিংসকলৰ সাংবিধানিক, ৰাজনৈতিক অধিকাৰ তথা মিচিং স্বায়ত্বশাসিত পৰিষদৰ দাবীত কৰা প্ৰতিবাদত তেখেতক আৰক্ষীয়ে গুলীচালনা কৰিছিল। এই গুলীচালনাত বগা মেদক আৰু নৰেশ টাইড থিতাতে শ্বহীদ হয়। আনহাতে আঘাতপ্ৰাপ্ত হৈ অঞ্জনা পেগু পাছত চিকিৎসাধীন অৱস্থাতে মৃত্যুবৰণ কৰে।

তথ্যসূত্ৰ

শ্ৰেণী:মিচিং জনগোষ্ঠীৰ ব্যক্তি
নব্য ন্যায়

ভাৰতীয় যুক্তি আৰু ভাৰতীয় দৰ্শনৰ নব্য-ন্যায় বা নব্য যুক্তিবাদী দৰ্শন খ্ৰীষ্টীয় ত্ৰয়োদশ শতিকাত মিথিলাৰ দাৰ্শনিক গংগেশ উপাধ্যায়ৰদ্বাৰা প্ৰতিষ্ঠা কৰা হৈছিল আৰু বংগত নবদ্বীপৰ ৰঘুনাথ শ্ৰীমণীয়ে অব্যাহত ৰাখিছিল। ই আছিল ধ্ৰুপদী ন্যায় দৰ্শনৰ বিকাশ। নব্য-ন্যায়ৰ ওপৰত অন্যান্য প্ৰভাৱ আছিল পূৰ্বৰ দাৰ্শনিক বাচস্পতি মিশ্ৰ (৯০০–৯৮০ খ্ৰীষ্টাব্দ) আৰু উদয়ন (দশম শতিকাৰ শেষৰফালে)ৰ ৰচনা। ১৮ শতিকালৈকে ভাৰতত ই সক্ৰিয় হৈ আছিল।

গংগেশৰ তত্ত্বচিন্তামণি গ্ৰন্থখন আংশিকভাৱে অদ্বৈত বেদান্তৰ প্ৰতিৰক্ষামূলক শ্ৰীহৰ্ষৰ খণ্ডনখণ্ডখাদ্যাৰ প্ৰতি সঁহাৰি জনাই ৰচনা কৰা হৈছিল, যিয়ে চিন্তা আৰু ভাষাৰ নিয়া তত্ত্বৰ এক সম্যক সমালোচনাৰ গোট আগবঢ়াইছিল। গংগেশে তেওঁৰ গ্ৰন্থখনত সেই সমালোচনাবোৰৰ কিছুমানক সম্বোধন কৰিছিল আৰু – তাতোকৈ গুৰুত্বপূৰ্ণ কথাটো হ’ল – ন্যায় দৰ্শনক নিজেই সমালোচনাত্মকভাৱে পৰীক্ষা কৰিছিল। তেওঁৰ মতে, শ্ৰীহৰ্সই ন্যায়ৰ বাস্তৱবাদী অন্তৰ্নিহিততাক সফলতাৰে প্ৰত্যাহ্বান জনোৱাত ব্যৰ্থ হ’লেও তেওঁৰ আৰু গংগেশৰ নিজৰ সমালোচনাই ন্যায় চিন্তাৰ যুক্তিসংগত আৰু ভাষিক সঁজুলিসমূহ উন্নত আৰু পৰিশোধন কৰাৰ প্ৰয়োজনীয়তা উলিয়াই আনিছিল, যাতে ইয়াক অধিক কঠোৰ আৰু নিখুঁত কৰিব পৰা যায়।

তত্ত্বচিন্তামণিয়ে ভাৰতীয় দৰ্শন, যুক্তি আৰু বিশেষকৈ জ্ঞানতত্ত্বৰ সকলো গুৰুত্বপূৰ্ণ দিশৰ বিষয়ে আলোচনা কৰিছিল, যিবোৰ গংগেশে কঠোৰভাৱে পৰীক্ষা কৰিছিল, ন্যায় আঁচনিৰ বিকাশ আৰু উন্নতি কৰিছিল আৰু উদাহৰণ আগবঢ়াইছিল। বিশেষকৈ তেওঁৰ জ্ঞান বিশ্লেষণৰ ফলাফল আন দৰ্শনে গ্ৰহণ কৰি ব্যৱহাৰ কৰিছিল।

নব্য-ন্যায়ে এক অত্যাধুনিক ভাষা আৰু ধাৰণাগত আঁচনি গঢ়ি তুলিছিল, যিয়ে তেওঁক যুক্তি আৰু জ্ঞানতত্ত্বৰ সমস্যাসমূহ উত্থাপন, বিশ্লেষণ আৰু সমাধান কৰিবলৈ অনুমতি দিছিল। ইয়াৰ লগত বিশ্লেষণ কৰিবলগীয়া প্ৰতিটো বস্তুৰ নামকৰণ, নামকৰণ কৰা বস্তুটোৰ বাবে এটা পৃথক বৈশিষ্ট্য চিনাক্ত কৰা আৰু প্ৰমাণ ব্যৱহাৰ কৰি সংজ্ঞায়িত বৈশিষ্ট্যৰ উপযুক্ততা পৰীক্ষা কৰাটো জড়িত হৈ থাকে। ই সকলো ন্যায় ধাৰণাকে চাৰিটা মূল ভাগত প্ৰণালীবদ্ধ কৰিছিল যিবোৰ হ’ল (ইন্দ্ৰিয়-) উপলব্ধি (প্ৰত্যক্ষ), অনুমান (অনুমান), তুলনা বা সাদৃশ্য (উপমান), আৰু সাক্ষ্য(ধ্বনি বা শব্দ; শব্দ)। বাসুদেৱ সাৰ্বভৌম, ৰঘুনাথ শিৰোমণি, জগদীশ তৰ্কালংকাৰ, গদাধৰ ভট্টাচাৰ্য আৰু মথুৰানাথ তৰ্কবাগীশৰ দৰে মহান ষ্টালৱাৰসকলে বিষয়টোৰ বিকাশত অধিক অৰিহণা যোগাইছে। নব্য-ন্যায়ৰ আধুনিক বুজা-বুজিত অধ্যাপক জন ভাট্টাংকিয়ে যথেষ্ট অৰিহণা যোগাইছে।

তথ্যসূত্ৰ

শ্ৰেণী:ভাৰতীয় দৰ্শন
শ্বাহ বেগম

শ্বাহ বেগম (সাক্ষৰ অৰ্থত 'ৰয়েল লেডী'; প্ৰায় ১৫৭০ – ৫ মে' ১৬০৫) ৰাজকুমাৰ চেলিমৰ (পৰৱৰ্তী সময়ত সম্ৰাট জাহাংগীৰ) প্ৰথম পত্নী আৰু মুখ্য পত্নী আছিল। চেলিমৰ প্ৰথম পত্নী হোৱাৰ বাবে তেওঁক জান-ই-কালান বুলি জনা গৈছিল।
জন্ম-সূত্ৰে হিন্দু ৰাজকুমাৰী আছিল আৰু স্বামীৰ ৰাজসিংহাসনত বহাৰ কিছুসময়ৰ আগতেই তেওঁ আত্মহত্যা কৰিছিল। ৰাজকুমাৰ চেলিম চুলতান-উন-নিছা বেগম আৰু খুছৰাউ মিৰ্জাৰ ডাঙৰ কন্যা আৰু পুত্ৰৰ মাতৃ আছিল।

পৰিয়াল

মানৱতী বাই, জনপ্ৰিয়ভাৱে মান বাই নামেৰে জনাজাত, আমেৰৰ শাসক ৰাজা ভাগৱত দাসৰ কন্যা।
ৰাজা মাধো দাসৰ ভগ্নী আৰু মৰিয়াম-উজ-জামানীৰ বোৱাৰী।

সৰুতে মান বাইৰ ১৫বছৰীয়া প্ৰথম খুলশালীয়েক প্ৰিন্স চেলিমৰ সৈতে বাগ্দান হৈছিল, এই মেচ সম্ৰাট আকবৰ আৰু তেওঁৰ পিতৃ মৰিয়ামৰ ভাতৃ ৰাজহ ভগৱান দাস কচ্চ্ৱাহৰ পত্নী মৰিয়াম-উজ-জামানীয়ে আয়োজন কৰিছিল। মান বাইক সৌন্দৰ্য্য, কৃপা আৰু উচ্চ আদৰ্শৰ লগতে ৰাজকীয় বংশৰে সমৃদ্ধ এগৰাকী বাঞ্ছনীয় কইনা বুলি গণ্য কৰা হৈছিল।

বিবাহৰ নিষ্পত্তি বিছ মিলিয়ন টাংকা নিৰ্ধাৰণ কৰা হৈছিল। ইম্পেৰিয়েল শোভাযাত্ৰাটোৱে বিৰল আৰু পছন্দৰ কাপোৰেৰে ঢাকি থোৱা ৰাস্তাৰে যাত্ৰা কৰাৰ সময়ত সম্ৰাটে কইনাৰ আৱৰ্জনাবোৰৰ ওপৰত সোণ আৰু ৰত্ন সিঁচৰতি কৰিলে। তেওঁৰ ঘৰখনক সন্মান জনোৱাৰ বাবে আকবৰ আৰু চেলিমে নিজেই কইনাৰ পাল্কী নিজৰ কান্ধত লৈ কিছু দূৰলৈ লৈ গৈছিল। মৰিয়াম জামানীয়ে দম্পতীহালক ১২,০০০,০০০ ₹ মূল্যৰ উপহাৰ উপহাৰ দিয়ে।

এই দম্পতীৰ দুটা সন্তান আছিল চুলতান-উন-নিছা বেগম (২৫ এপ্ৰিল ১৫৮৬ আৰু মৃত্যু ৫ ছেপ্টেম্বৰ ১৬৪৬) আৰু এজন পুত্ৰ খুছৰাউ মিৰ্জা (১৬ আগষ্ট ১৫৮৭ – ২৬ জানুৱাৰী ১৬২২)। পুত্ৰৰ জন্ম, জন্মৰ লগে লগে মান বাইক শ্বাহ বেগম অৰ্থাৎ "ৰজাৰ ভদ্ৰমহিলা"ৰ সন্মানীয় উপাধি প্ৰদান কৰা হয়।

জাহাংগীৰৰ প্ৰতি থকা নিষ্ঠা আৰু আন্তৰিক ভক্তিৰে তেওঁ তাৰ হৃদয়ত এক বিশেষ স্থান লাভ কৰিছিল। জাহাংগীৰে তেওঁক অত্যন্ত মৰম কৰিছিল আৰু তেওঁক নিজৰ মুখ্য পত্নী হিচাপে নিযুক্তি দিছিল আৰু তেওঁ তেওঁৰ প্ৰতি থকা মোহ আৰু মৰমৰ বিষয়ে তেওঁৰ স্মৃতিগ্ৰন্থত লিখিছিল।

মৃত্যু

১৬০৫ চনলৈকে শ্বাহ বেগমৰ পুত্ৰ খুছৰৌ মিৰ্জাই নিজৰ পিতৃ আকবৰৰ শাসনৰ বিৰুদ্ধে মুকলি বিদ্ৰোহ কৰিছিল, লগতে তেওঁৰ নিজৰ ভাতৃ মাধো সিংও। সময়ে সময়ে উন্মাদনাত ভুগি থকা শ্বাহ বেগমে খুছৰাউৰ পিতৃৰ প্ৰতি আনুগত্যক উৎসাহিত কৰিবলৈ চেষ্টা কৰিছিল। শেষত তাই সংঘাতৰ সৈতে মোকাবিলা কৰিব নোৱাৰিলে। ১৬০৫ চনৰ ৫ মে'ত তেওঁ আফিঙৰ মাৰাত্মক অতিমাত্ৰা সেৱন কৰে।

তথ্যসূত্ৰ

শ্ৰেণী:মোগল সাম্ৰাজ্য
অ'ক চৰাই

অ'ক চৰাই বা great auk (Pinguinus impennis) এবিধ বিলুপ্ত সামুদ্ৰিক চৰাই। স্কাণ্ডিনেভিয়া, স্পেইন, গ্ৰীণলেণ্ড আদি ঠাইক সামৰি উত্তৰ আটলাণ্টিক আৰু প্ৰশান্ত মহাসাগৰৰ উপকুল অঞ্চলত এসময়ত পৰ্যাপ্ত পৰিমাণে অ'ক চৰাই আছিল। কিন্তু সুস্বাদু মাংস আৰু কণীৰ অধিকাৰী হোৱা বাবে মানুহৰ নৃশংসতাৰ ফলত এইবিধ চৰাই কমি আহিবলৈ ধৰিলে। জোঙা বহল ঠোঁট থকা অ'ক চৰাইৰ পাখি দুখন আপেক্ষিকভাৱে সৰু আছিল। হাঁহৰ দৰে লগখোৱা ভৰিৰ পতা থকা অ'ক চৰাই দেখাত পেংগুইনৰ দৰে। ইহঁতে ঠেং দুটাৰ ওপৰতে থিয় হৈ খোজ কাঢ়িব পাৰে| ১৮৫২ চনত কানাডাৰ ওচৰৰ নিউফাউণ্ডলেণ্ড দ্বীপত পোৱা অকলশৰীয়া অ'ক চৰাইটোকে পৃথিৱীৰ শেষ অ'ক চৰাই বুলি ঠাৱৰ কৰা হৈছে। এইবিধ চৰাই ৬০ হাজাৰতকৈ অধিক বছৰ পৃথিৱীত জীয়াই আছিল।

বিৱৰণ

up]]ৰ দ্বাৰা অংকিত

পূৰ্ণবয়স্ক অ'ক চৰাইৰ উচ্চতা প্ৰায় আৰু ওজন প্ৰায় আছিল। এই উৰণঅক্ষম চৰাইটো ইয়াৰ পৰিয়াল আৰু সমগ্ৰ Charadriiformes ক্ৰমৰ ভিতৰত দ্বিতীয় সৰ্ববৃহৎ সদস্য আছিল, কেৱল ম্যানকেলাইন Miomancalla-ৰ দ্বাৰা অতিক্ৰম হৈছিল। যি হ’লেও, ই আধুনিক যুগলৈকে বাচি থকাৰ ভিতৰত সৰ্ববৃহৎ প্ৰজাতি আছিল। উত্তৰ দিশত থকা অ'কবোৰ, দক্ষিণৰ তুলনাত, আকাৰত ডাঙৰ আছিল।

পুৰুষ আৰু মাৰাৰ পাল-পোৰ সাদৃশ্যপূৰ্ণ আছিল, যদিও ঠোঁট আৰু জাঁঘৰ দৈৰ্ঘ্যত কিছু পৰিমাণে লিংগভেদ দেখা গৈছিল।

"শীতকালত ই পাল পৰিবৰ্তন কৰি চকুৰ ফোঁট আঁতৰাই লয়, যাৰ ঠাইত এটা চওড়া ধলা বেড় আৰু চকুৰ পৰা কাণলৈকে দীঘল ধূসৰ ৰেখা দেখা যায়।"

বিতৰণ আৰু বাসস্থান

]], St. Kilda, Scotland, গ্ৰেট অকৰ প্ৰজননৰ স্থানসমূহৰ ভিতৰত এটা

গ্ৰেট অক ঠাণ্ডা উত্তৰ আটলাণ্টিকৰ উপকূলীয় পানীত দেখা গৈছিল — কানাডা, উত্তৰ-পূৰ্ব সংযুক্ত ৰাজ্য, নৰৱে, গ্ৰীণলেণ্ড, আইচলেণ্ড, ফাৰো দ্বীপপুঞ্জ, আয়াৰলেণ্ড, ব্ৰিটেইন, ফ্ৰান্স আৰু আইবেৰীয় উপদ্বীপৰ উপকূলত। কিছুমান গৱেষকে কয় যে এই হাড়বোৰ আদিবাসীয় ব্যৱসায়ৰ ফল হ’ব পাৰে।

গ্ৰেট অক মাটিলৈ মাত্ৰ প্ৰজননৰ বাবে আহিছিল; ন-প্ৰজননকালত ই সাধাৰণতে সাগৰতেই থাকিছিল। এই চৰাই প্ৰজননৰ বাবে পাথৰযুক্ত দ্বীপ বিচাৰিছিল য’ত সাগৰৰ ফালে তিৰ্যক অৱতৰণ আছিল — এনে দ্বীপ অতি কম আছিল আৰু অনুমান কৰা হয় যে ইয়াৰ প্ৰজনন উপনিবেশ ২০টাতকৈ অধিক নাছিল।

ইয়াৰ কেৱল ৭টা প্ৰাক্তন প্ৰজনন স্থান জানিব পৰা গৈছে: পাপা ৱেষ্ট্ৰে (অৰ্কনি দ্বীপপুঞ্জ), ষ্ট. কিল্ডা (স্কটলেণ্ড), গ্ৰিমচি দ্বীপ, এল্ডে দ্বীপ, গেইৰফুগ্লাস্কেৰ (আইচলেণ্ডৰ ওচৰত), ফাঙ্ক দ্বীপ (নিউফাউণ্ডলেণ্ডৰ ওচৰত) আৰু মেগডালেন দ্বীপপুঞ্জৰ বাৰ্ড ৰক্স। ৰেকৰ্ড অনুসৰি, ই কেপ কডত প্ৰজনন কৰিছিল বুলিও অনুমান কৰা হয়। চাল-পঁজাত ওলাই অহাৰ পাছত ই উত্তৰ বা দক্ষিণমুখী অভিবাসন কৰিছিল আৰু সাধাৰণতে শীতকালত দক্ষিণ অভিমুখে গৈছিল।

তথ্য সংগ্ৰহ

শ্ৰেণী:চৰাই
শ্ৰীলেখা মুখাৰ্জী

শ্ৰীলেখা মিত্ৰ বাংলা চিনেমা আৰু টেলিভিছনৰ কামৰ বাবে পৰিচিত এগৰাকী ভাৰতীয় অভিনেত্ৰী আৰু পৰিচালক। বি এফ জে এ বঁটা আৰু আনন্দলোক বঁটা বিজয়ী মিত্ৰৰ কেইখনমান উল্লেখযোগ্য ছবি হ’ল- হঠাৎ বৃষ্টি (১৯৯৮), কাঁটাতাঁৰ (২০০৬), অজস্ৰ প্ৰদীপ (২০১৩), স্বাদে আহলাদে (২০১৫), চৌকাথ (২০১৫), ৰেইনবো জেলী (২০১৮) আৰু মায়ানগৰ (২০২১)।

কৰ্মজীৱন

তেওঁ দুলাল লাহিৰীয়ে পৰিচালনা কৰা বাংলা টিভি ধাৰাবাহিক বালিকাৰ প্ৰেমত প্ৰথম অভিনয় কৰিছিল। ১৯৯৬ চনত অনিন্দ্য সৰকাৰৰ দ্বাৰা পৰিচালিত বাংলা টিভি ধাৰাবাহিক তৃষ্ণাত নবনীতাৰ চৰিত্ৰত অভিনয় কৰি তেওঁ বিশিষ্ট স্থান লাভ কৰে। বহুকেইখন ছবিত অভিনয় কৰাৰ পিছত তেওঁৰ সফল ভূমিকা আছিল বাসু চেটাৰ্জীৰ হঠাৎ বৃষ্টিত (১৯৯৮), যিখন ছবি বক্স অফিচতো বৃহৎ সফলতা পায়। ছবিখনৰ সফলতাৰ পিছতো মিত্ৰই তেওঁৰ কেৰিয়াৰত কেতিয়াও কোনো উল্লেখযোগ্য উন্নতি হোৱা নাছিল, যিটো তেওঁ বাংলা চিনেমাত ভাই-ভতিজাবাদৰ অবাঞ্চিত পৰিণতি বুলি দাবী কৰিছিল।

বাপ্পাদিত্য বন্দোপাধ্যায়ৰ কাঁটাতাঁৰ (২০০৬) ছবিখনৰ বাবে তেওঁ বি এফ জে এ বঁটা আৰু আনন্দলোক বঁটা লাভ কৰে, য’ত তেওঁ এজনী অবৈধ অপ্ৰবাসী আৰু প্ৰেমৰ সন্ধানত এজন পুৰুষৰ পৰা আন এজন পুৰুষলৈ যোৱা এগৰাকী নাৰী সুধাৰ ভূমিকাত অভিনয় কৰিছিল। ২০১১ চনত সুমন মুখোপাধ্যায়ৰ মহানগৰ@কলকাতা (২০১০) ছবিত অভিনয় কৰি শ্ৰেষ্ঠ সহযোগী অভিনেত্ৰীৰ শাখাত বিগ বাংলা চলচ্চিত্ৰ বঁটা পাবলৈ সক্ষম হয়।

তথ্য সংগ্ৰহ

বাহ্যিক সংযোগ

শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
বনাৰ থমচন

উদ্ধৃতি

জীৱনত কৃতকাৰ্য হ’বলৈ কেৱল নিৰ্বোধ হোৱাটোৱেই যথেষ্ট নহয়, তাৰ কাৰণে মানুহ শৃংখলাবদ্ধ আৰু শিষ্টাচাৰীও হ’ব লাগিব৷

উৎস

শ্ৰেণী:পৰিচয় অংশৰ প্ৰয়োজন থকা পৃষ্ঠা
২৮ মে'

ঘটনাৱলী

১৭৪২ - লণ্ডনৰ প্ৰথম আভ্যন্তৰিণ সাতোৰাপুখুৰী (চুইমিংপুল) আৰম্ভ।
১৯৯৬ - এইচ ডি দেৱেগৌড়া ভাৰতৰ প্ৰধানমন্ত্ৰী নিৰ্বাচিত হয়।
২০২৩ - ভাৰতৰ প্ৰধানমন্ত্ৰী নৰেন্দ্ৰ মোদীয়ে নতুন সংসদ ভৱন উদ্বোধন কৰে।

জন্ম

১৮৮৩ - বিনায়ক দামোদৰ সাভাৰকাৰ, হিন্দু মহাসভাৰ সদস্য।
১৯২৩ - এন টি ৰামা ৰাও, ভাৰতৰ জনপ্ৰিয় অভিনেতা, প্ৰযোজক, পৰিচালক আৰু অন্ধ্ৰপ্ৰদেশৰ প্ৰাক্তন মুখ্যমন্ত্ৰী। (মৃত্যুঃ ১৮/০১/১৯৯৬)
১৯৩০ - ফ্ৰাঙ্ক ড্ৰেক, আমেৰিকান (আমেৰিকা যুক্তৰাষ্ট্ৰ) জ্যোতিৰ্বিজ্ঞানী (জ্যোতিৰ্বিজ্ঞান) আৰু জ্যোতিঃপদাৰ্থবিজ্ঞানী।
১৯৩৩ - চৰণ নাৰ্জাৰী, অসমৰ ৰাজনৈতিক নেতা, অধ্যাপক আৰু লেখক।
১৯৪৬ - কে সচিদানন্দন, ভাৰতীয় কবি আৰু সমালোচক।
১৯৫২ - পিনাকী চন্দ্ৰ ঘোষ, ভাৰতৰ প্ৰথম লোকপাল।
১৯৫২ - অৰুণ নাথ, অসমীয়া অভিনেতা।

মৃত্যু

১৯৩৭ - আলফ্ৰেড এডলাৰ, অষ্ট্ৰীয়াৰ মনোবিজ্ঞানী।
২০১৪ - মায়া এঞ্জেলো, আমেৰিকান কবি, আত্মজীৱনীকাৰ আৰু নাগৰিক অধিকাৰ আন্দোলনৰ কৰ্মী।

দিৱস আৰু অন্যান্য

গণতন্ত্ৰ দিৱস (নেপাল)।
বিশ্ব মহিলা স্বাস্থ্য কৰ্ম দিৱস।
ঋতুস্ৰাৱ স্বাস্থ্য দিৱস।

বহিঃসংযোগ

বিবিচিত আজিৰ দিনটো
দি নিউইয়ৰ্ক টাইমছত আজিৰ দিনটো

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন